সস্তা হচ্ছে হরলিক্স, টুথপেস্ট, শ্যাম্পু! কবে দাম কমছে?

ওয়েব ডেস্ক : 22 সেপ্টেম্বর, সোমবার থেকে গোটা দেশে লাগু হচ্ছে নতুন জিএসটি রেট (GST Rate)। তার আগেই শনিবার নতুন দামের তালিকা প্রকাশ করল হিন্দুস্থান ইউনিলিভার লিমিটেড (Hindurtan Unilever Limited)। সেই মতো হরলিক্স, লাক্স সাবান, টুথপেস্ট সহ মোট ২২টি নিত্যপ্রয়োজনীয় পণ্যের দাম কমতে চলেছে।

হিন্দুস্থান ইউনিলিভার লিমিটেডের (Hindurtan Unilever Limited) তরফে যে তালিকা প্রকাশ করা হয়েছে তাতে দেখা গিয়েছে, একাধিক শ্যাম্পুর দাম কমতে চলেছে। ৩৪০ মিলিলিটার ডাভ শ্যাম্পুর দাম ৪৯০ টাকা থেকে কমে হতে চলেছে ৪৩৫ টাকা। অন্যএক জনপ্রিয় শ্যাম্পু ক্লিনিক প্লাসের (৩৫৫ মিলিলিটার) দাম ৩৯৩ টাকা থেকে কমে হচ্ছে ৩৪০ টাকা। ৭৫ গ্রাম লাইফ বয় সাবানের দাম ৬৮ টাকা থেকে ৮ টাকা কমছে। এবার তা ৬০ টাকায় বিক্রি হবে। লাক্স সাবানের দামও অনেকটা কমতে চলেছে।

আরও খবর : শতাধিক আইনজীবীর ডিগ্রী জাল, লাইসেন্স বাতিলের ঘোষণা দিল্লিতে

অন্যদিকে ১৫০ গ্রাম ক্লোজআপ টুথপেস্টের দাম ১৪৫ টাকা থেকে কমে হচ্ছে ১২৯ টাকা। পাশাপাশি কিসান সসের দাম ১০০ টাকা থেকে কমে বিক্রি হবে ৯৩ টাকায়। আর কিসান জ্যামের দাম যা ৯০ টাকা ছিল, তা ২২ সেপ্টেম্বরের পর থেকে বিক্রি হবে ৮০ টাকায়।

প্রসঙ্গত, গত ৩ সেপ্টেম্বর জিএসটি (GST) কাউন্সিলের বৈঠকের পর অর্থমন্ত্রী নির্মলা সীতারামণ (Nirmala Sitharaman) জানিয়েছিলেন, ১২ ও ১৮ শতাংশ কর তুলে দেওয়া হচ্ছে। তার বদলে ৫, ১৮ ও ৪০ শতাংশ কর বিভিন্ন পণ্যের উপর বসবে এবার থেকে। আগামী ২২ সেপ্টেম্বর থেকে এই নতুন কর চালু হতে চলেছে। ফলে অনেক নিত্য প্রয়োজনীয় পণ্য ৫ শতাংশ জিএসটির আওতায়। তার ফলে অনেক পণ্যের দাম অনেকটাই কমছে।

দেখুন অন্য খবর :

The post সস্তা হচ্ছে হরলিক্স, টুথপেস্ট, শ্যাম্পু! কবে দাম কমছে? first appeared on KolkataTV.